CELEX: 31974R0683
Language: ro
Date: 1974-03-27 00:00:00
Title: Regulamentul (CEE) nr. 683/74 al Comisiei din 27 martie 1974 de modificare a Regulamentului (CEE) nr. 1054/73 privind normele referitoare la ajutorul pentru viermii de mătase

03/Volumul 02
            
            
               RO
            
            
               Jurnalul Ofícial al Uniunii Europene
            
            
               32
            
         31974R0683
   
               L 083/13
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 683/74 AL COMISIEI
   
   din 27 martie 1974
   de modificare a Regulamentului (CEE) nr. 1054/73 privind normele referitoare la ajutorul pentru viermii de mătase
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 845/72 al Consiliului din 24 aprilie 1972 de stabilire a unor măsuri speciale de încurajare a creșterii viermilor de mătase (1), în special articolul 2 alineatul (5),
   întrucât Regulamentul (CEE) nr. 1054/73 al Comisiei din 18 aprilie 1973 (2) a stabilit normele referitoare la ajutorul pentru viermii de mătase pentru campania de creștere 1973/1974; întrucât, ținând cont de experiența dobândită, este necesar să se mențină, pentru campaniile următoare, dispozițiile prevăzute în regulamentul menționat anterior;
   întrucât măsurile prevăzute în prezentul regulament sunt în conformitate cu avizul Comitetului de gestionare a inului și cânepei,
   ADOPTĂ PREZENTUL REGULAMENT:
   Articolul 1
   Textul articolului 1 din Regulamentul (CEE) nr. 1054/73 se înlocuiește cu textul următor:
   
      „Ajutorul prevăzut la articolul 2 din Regulamentul (CEE) nr. 845/72 se acordă pentru viermii de mătase crescuți în Comunitate, în condițiile definite în articolele de mai jos”.
   
   Articolul 2
   La articolul 3 alineatul (1) din Regulamentul (CEE) nr. 1054/73, „31 decembrie 1973” se înlocuiește cu „30 noiembrie în fiecare an”.
   Articolul 3
   Prezentul regulament intră în vigoare la 1 aprilie 1974.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 martie 1974.
      
         
            Pentru Comisie
         
         
            Președintele
         
         François-Xavier ORTOLI
         
      
   
   
      (1)  JO L 100, 27.4.1972, p. 1.
   
      (2)  JO L 105, 20.4.1973, p. 4.